再吟六詩四首拜呈  其四
作者：孔平仲
朝代：宋

paragraphs: 龍笛霜號竅，熊旗露綴斿。
追歡品加豆，偷暇日要囚。
周冕英才集，商瑚瑞氣浮。
金弢書屢講，蓬矢志須酬。
草樹雙仙島，風烟半玉樓。
畫圖觀隰駁，果實採沅榴。
通貴人無恙，承平府孔修。
官非劍外久，課比茂陵優。
時變休成論，皇明已照幽。
責躬無復事，嘉穀謁高秋。